proxectonos/corpus_dominio_legal_administrativo_tmp huggingface dataset:
SUPLEMENTO DE CRÉDITO 8/2015
ADMINISTRACIÓN LOCAL — Municipal — Barro (Presupostos e cadros de persoal, 06/07/2015)

En cumprimento do artigo 169.1, por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, queda automaticamente elevado a definitivo o Acordo plenario de data 19 de MAIO de 2015, sobre concesión de suplemento de crédito financiado con cargo ao remanente de Tesourería para gastos xerais, que se fai público resumido por capítulos: Contra o presente Acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora da devandita Xurisdición. Sen prexuízo diso, a tenor do establecido no artigo 171.3 do Real Decreto Lexislativo 2/2004, de 5 de marzo, a interposición do devandito recurso non suspenderá por si soa a efectividade do acto ou Acordo impugnado. En Barro, a 23 de xuño de 2015.—O Alcalde, Xosé Manuel Fernández Abraldes.
EXTRACTOS DE ACORDOS DO PLENO EXTRAORDINARIO URXENTE DO 14 DE XULLO DE 2015
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 22/07/2015)

Asistentes: 23 (13 PP, 6 PSdeG-PSOE, 4 BNG): Presidente: Don José Manuel Figueroa Vila (PP). Deputados/as: Dona Minerva Alejandra Lucia Azlaf Laca (PSdeG-PSOE), Don Lirong Franklin Jose El Habib Gesse (PP), Don Edouard David Felix Fontarigo Cribilles (BNG), Don Dominik Pau Albert Gomez de Orgaz Escalzo (PSdeG-PSOE), Don Felix Mario Berchtold Totoricaguena (PP), Dona Maria Viñas Akri Penalba (BNG), Don El Mustafa Hafsaoui Opariuc (PP), Don Lupercio Cepedello Gestera (PSdeG-PSOE), Don Raducu Echeto Ettaki (PP), Dona Mikaela Tauil Martinez del Peral (PP), Don Gabriel Ioan Segurado Barneto (PP), Don Santiago Alonso Gianello Torrado (BNG), Don Wagner Terrazo Tarroc, Dona Placer De las Morenas Essaid (PP), Don Bogdan Daniel Erustes Fernandez Villaverde (PSdeG-PSOE), Don Lal Paonessa Bulmer (PP), Don Felipe Carlos Jonathan Fabian Posa Cudilleiro (PSdeG-PSOE), Don Osazuwa Panescu Eggert (PP), Don Ruben Antonio Samy Bonifas (PP), Don Iulian Ioan Haz Bharwani (PP), Dona Olga Alexandra Anne Elizabeth Amantes Ganchev (PP) e Dona Añes Grigg Berasategui (BNG). Non asisten: o Sr. Presidente Don Rafael Louzán Abal (PP), a deputada Dona Eusebia Carmen Macovei Bunda (PP) nin o deputado Don Kang Esparraguera Jaimes (PP). Secretario: Don Carlos Cuadrado Romay. Interventor: Don Antonio Graña Gómez. Adóptanse en relación coa orde do día os seguintes acordos: O Secretario, Carlos Cuadrado Romay.
EXPOSICIÓN AO PÚBLICO DA CONTA XERAL DO ORZAMENTO DO EXERCICIO 2014
ADMINISTRACIÓN LOCAL — Municipal — Mancomunidade do Salnés (Presupostos e cadros de persoal, 20/11/2015)

Formulada e rendida a Conta Xeral do Orzamento desta Mancomunidade correspondente ao exercicio económico de 2014, e informada pola Comisión Especial de Contas, en sesión celebrada o día 17 de novembro de 2015, exponse ao público na Secretaría desta entidade cos documentos que a xustifican, por prazo de quince días hábiles, contados dende a publicación deste edicto no Boletín Oficial da Provincia, para que poida ser examinada e formularse os reparos e observacións que se estimen pertinentes, durante dito prazo de exposición e os oito seguintes, de conformidade co disposto no artigo 212.3 do Real Decreto Lexislativo 2/2004, de 5 de marzo, Texto Refundido da Lei Reguladora das facendas Locais. Cambados, a 18 de novembro de 2015.—O Presidente, Gonzalo Durán Hermida.
DELEGACIÓN DE COMPETENCIAS DA ÁREA DE IGUALDE, XUVENTUDE E NORMALIZACIÓN LINGÜÍSTICA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 06/10/2015)

Por Resolución desta Alcaldía de data 19 de xuño de 2015 delegouse na concelleira, Dª EUGENIA D. BLANCO IGLESIAS a Área de IGUALDADE, XUVENTUDE E NORMALIZACIÓN LINGÜISTICA nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia do citado membro do goberno dende o día 10 ata o 21 de agosto de 2015, ambos incluídos, procede avogar dita delegación, e encomendar a xestión da Área de IGUALDADE, XUVENTUDE E NORMALIZACIÓN LINGÜÍSTICA á concelleira Dª Mª ISAURA ABELAIRAS RODRÍGUEZ. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das Bases do Réxime Local- e de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.— Avogar as competencias delegadas da Área de IGUALDADE, XUVENTUDE E NORMALIZACIÓN LINGÜÍSTICA na concelleira, Dª EUGENIA D. BLANCO IGLESIAS durante a súa ausencia do día 10 ata o 21 de agosto, ambos incluídos, recuperando novamente a súa vixencia a devandita Resolución ao día seguinte do período indicado. Segundo.— Delegar na concelleira Dª Mª MICHAEL FRANK CORNELIA FLOOD, as competencias municipais en materia de IGUALDADE, XUVENTUDE E NORMALIZACIÓN LINGÜISTICA, nos termos sinalados na Resolución de 19 de xuño de 2015. Terceiro.— A presente Resolución terá efectos a partir do 10 ata o 21 de agosto de 2015, ambos incluídos, sen prexuízo de posteriores modificacións. Cuarto.— Notificar a presente Resolución aos concelleiros e demais persoal interesado e dar conta dela mediante a intranet municipal. Quinto.— A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.— Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da corporación para os efectos de que quede informado da mesma. Vigo, 4 de agosto de 2015.—O Alcalde, Abel Caballero Álvarez.—A Secretaria do Goberno Local, Mª Concepción Campos Acuña.
ACORDOS ADOPTADOS NO PLENO ORDINARIO 23.03.2015.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 01/04/2015)

De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria deste Concello que tivo lugar o día 23.03.2015. Poderá obterse maior información, de así desexarse, con consulta da acta, logo da súa petición. Pontevedra, 24.03.2015.—O Secretario Xeral do Pleno, José Luis Mato Rodríguez.
RESOLUCIÓN ALCALDÍA: NOMEAMENTO PERSOAL EVENTUAL GRUPO SOCIALISTA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 14/07/2015)

En sesión extraordinaria de data 19 de xuño 2015, a Xunta de Goberno Local acordou determinar o número e réxime do persoal eventual correspondente aos grupos políticos municipais do Concello de Vigo, dentro dos termos do contemplado nos vixentes Orzamentos Municipais e Relación de Postos de Traballo. Considerando o disposto no artigo 12 da Lei 7/2007, do 12 de abril, do Estatuto Básico do Empregado Público, en canto ás funcións de asesoramento e confianza especial que presta o persoal eventual, así como ás condicións de nomeamento e cesamento do mesmo e nos arts.104 e 104 bis da LRBRL; no uso das compentencias que me atribúe o artigo 124.4, apartados b) e i) da Lei 7/1985, do 2 de abril, Reguladora das Bases do Réxime Local, pola presente Primeiro.— Nomear persoal eventual suxeito ao previsto no artigo 12 da Lei 7/2007, do 12 de abril, do Estatuto Básico do Empregado Público, ás persoas propostas polo Grupo municipal Socialista, seguidamente relacionadas con cargo aos postos indicados: Segundo.— Dispoñer que o réxime retributivo e o de prestación das funcións de asesoramento ou confianza especial será o acordado pola Xunta de Goberno Local en sesión de data.19.06.2015. Terceiro.— Dar conta á Xunta de Goberno Local e establecer así mesmo a súa inclusión no réxime de publicidad previsto no artigo 104. Bis LRBRL, dispoñendo a publicación semestralmente na sede electrónica e no BOP da provincia do número dos postos de traballo reservados a persoal eventual, dando conta ao Pleno da Corporación con carácter trimestral. Cuarto.— Notifíquese a presente á Intervención Xeral Municipal, Tesourería Municipal, Xefatura da Área de Réxime Interior, Xefatura do Servizo de Recursos Humanos, interesados/as e grupo político municipal do PsdeG-PSOE. Vigo, 19 de xuño de 2015.—O Alcalde, Abel Caballero Álvarez.—A Secretaria do Goberno Local, Mª Concepción Campos Acuña.
DU.001/15 DISCIPLINA URBANÍSTICA, NOTIFICACIÓN A SISTEMAS INTELIGENTES 72
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 29/04/2015)

De conformidade co disposto no artigo 59.5 da Lei 30/1992 de 26 de novembro do Réxime Xurídico das Adminstracións Públicas e do Procedemento Administrativo Común, modificada, entre outras, pola Lei 4/1999; intentada a notificación por correo ordinario certificado a SISTEMAS INTELIGENTES 72, no lugar indicado como domicilio e sen que fose posible practicala, cítase ó representante da mencionada promotora para que no prazo de 10 días contados dende o día seguinte ó da publicación deste anuncio no BOP retire nas dependencias de urbanismo deste concello a notificación que deseguido índícase. Expediente: Disciplina Urbanística DU.001/15 Decreto de 3 de Febreiro de 2015 Asunto: Incoación expediente Reposicion da Legalidade DU.001/15l. O Porriño, 9 de Marzo de 2015.—O Alcalde–Presidente, José Nelson Santos Argibay.
IN407A 2015/162-4. SOLICITANTE: AGUAS DE LAS CUENCAS DE ESPAÑA SA-ACUAES PARA A INSTALACIÓN: LAT 132 KV DE ALIMENTACIÓN Á SUBESTACIÓN EDAR LAGARES EN VIGO.
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 06/10/2015)

Resolución do 11 de setembro de 2015 da Xefatura Territorial de Pontevedra, pola que se somete a información pública a petición de autorización das instalacións eléctricas que se describen no concello de VIGO. (expediente IN407A 2015/162-4). Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 11 de setembro de 2015.—O Xefe Territorial, Ignacio Rial Santomé.
LICITACIÓN PARA CONTRATAR A XESTIÓN E EXPLOTACIÓN DO SERVIZO DE BAR NO CAMPO DE FÚTBOL MANUEL JIMÉNEZ
ADMINISTRACIÓN LOCAL — Municipal — Vilagarcía de Arousa (Contratos administrativos, 17/12/2015)

Fundación Pública de Servizos Deportivos Municipais do Excmo. Concello de Vilagarcía de Arousa. Descrición: XESTIÓN E EXPLOTACIÓN DO SERVIZO DE BAR NO CAMPO DE FÚTBOL MANUEL JIMÉNEZ ABALO DO COMPLEXO DEPORTIVO MUNICIPAL FONTECARMOA Prazo execución: 2 anos, prorrogables (2 anos) e comezarán a contar a partir do día seguinte ó da sinatura do contrato. Tramitación: Ordinaria Procedemento: Aberto Forma: Contrato Administrativo Especial 14.400,00 € Oficina da Fundación de Deportes do Concello de Vilagarcía de Arousa. Recinto Multiusos de Fexdega, Finca A Maroma s/n, 36600 Vilagarcía de Arousa. Teléfono: 986 566 898. Fax: 986 566 013 ou a través do seu Perfil do contratante http//www.vilagarcia.es.Data límite de obtención de documentos e información: Ata o día de finalización do prazo de presentación de proposicións. Véxase cláusula 7 do prego de cláusulas administrativas particulares. Prazo: 15 días hábiles seguintes á publicación do derradeiro anuncio de licitación no DOG ou BOP. Documentación: A esixida nas cláusulas 13 e 14 do prego de cláusulas administrativas particulares. Lugar de presentación: Rexistro de Licitación da Fundación de Deportes do Concello de Vilagarcía de Arousa. Recinto Multiusos de Fexdega, Finca A Maroma s/n, 36600 Vilagarcía de Arousa ou, Rexistro de Licitación do Excmo. Concello de Vilagarcía de Arousa, Praza Ravella nº1, 36600 Vilagarcía de Arousa. Prazo durante o que o licitador estará obrigado a mante-la súa oferta: 3 meses, contados dende a data de apertura das proposicións. Entidade, lugar e enderezo: Fundación de Deportes do Concello de Vilagarcía de Arousa. Sala de Xuntas do recinto Multiusos de Fexdega, 1. Data e hora: Véxase cláusula 14 do prego de cláusulas administrativas particulares. Serán por conta do adxudicatario. Durante os 8 días hábiles seguintes ó da inserción do presente anuncio no BOP poderanse presentar reclamacións contra o mesmo de conformidade e cos efectos previstos no art.122 do RD Lexislativo 781/1986. Vilagarcía de Arousa, 13 de novembro de 2015.—O Presidente, Argimiro Serén Mera.
DECRETO DO ALCALDE RELATIVO A MODIFICACIÓN DO ENDEREZO ELECTRÓNICO DA SEDE ELECTRÓNICA DO CONCELLO DE PONTEVEDRA
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 24/11/2015)

O artigo 8 da Ordenanza reguladora da administración electrónica do Concello de Pontevedra (BOP núm.78, de 27 de abril de 2015) dispón: “Establécese como sede electrónica do Concello de Pontevedra, nos termos da lei 11/2007, o enderezo electrónico https://sede.pontevedra. eu, ou calquera outro enderezo que se dispoña con posterioridade á aprobación desta norma, sempre e cando se lle dea a publicidade debida. Neste suposto, os cidadáns poderán acceder ao novo enderezo a través das redes de telecomunicacións, cuxa titularidade, xestión e administración corresponde ao Concello de Pontevedra no exercicio das súas competencias(.)” Así mesmo, a disposición final segunda da mesma ordenanza faculta ao Alcalde para ditar cantas disposicións sexan necesarias para a execución e desenvolvemento desta ordenanza. Compre empregar o dominio. gal na sede do Concello de Pontevedra para unha mellor identificación e visibilidade na rede. Polo exposto, no exercicio das atribucións que me confire a lexislación sobre réxime local, Primeiro: Establecer como sede electrónica do Concello de Pontevedra, cando estea en funcionamento, o enderezo electrónico https://sede.pontevedra. gal. Segundo: Publicar o presente decreto no Boletín Oficial da Provincia, no taboleiro de anuncios do concello, na páxina web municipal e na propia sede electrónica tan pronto como estea operativa. Pontevedra, 9 de novembro de 2015.—O Alcalde, Miguel Anxo Fernández Lores.
ADXUDICACIÓN DO CONTRATO DE OBRAS "SANEAMENTO DE AUGAS RESIDUAIS NO LUGAR DE PAREDES 1ª FASE".
ADMINISTRACIÓN LOCAL — Municipal — Campo Lameiro (Contratos administrativos, 03/03/2015)

Por Resolución de Alcaldía de data 10-02-2015, foi adxudicado o contrato de obras consistentes en SANEAMENTO DE AUGAS RESIDUAIS NO LUGAR DE PAREDES 1ª FASE, publicándose a súa formalización aos efectos do artigo 154 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro. a) Organismo. CONCELLO DE CAMPO LAMEIRO. b) Dependencia que tramita o expediente. SECRETARIA c) Número de expediente.2C/2014 d) Enderezo de Internet do perfil do contratante.www.campolameiro.com a) Tipo. OBRAS b) Descrición. SANEAMENTO DE AUGAS RESIDUAIS NO LUGAR DE PAREDES 1ª FASE c) CPV (Referencia de Nomenclatura). 45232410-9 a) Tramitación. ORDINARIA b) Procedemento. NEGOCIADO SEN PUBLICIDADE 100.119,55 euros.100.119,55 euros. a) Data de adxudicación.10-02-2015 b) Data de formalización do contrato.16-02-2015 c) Contratista. NEXIA INFRAESTRUCTURAS S. L. U. d) Importe ou canon de adxudicación. Importe neto: 82.743,43 euros. Importe total: 100.119,55 euros. e) Vantaxes da oferta adxudicataria. Melloras valoradas en 18.911,65 € e prazo execución 11 días laborables. En Campo Lameiro, a 18 de Febreiro de 2015.—O Alcalde, Julio Sayáns Bugallo.
BASES E CONVOCATORIA PARA A CREACIÓN DUNHA BOLSA DE EMPREGO PARA SUBSTITUCIÓNS DE PERSOAL DO SERVIZO DE AXUDA NO FOGAR.
ADMINISTRACIÓN LOCAL — Municipal — Mondariz-Balneario (Bolsas de emprego, 30/12/2015)

Mediante resolución da Alcaldía do día 16 de decembro de 2015 acordouse arpoba-las bases e a convocatoria para a creación dunha bolsa de emprego para substitucións de persoal do servizo de axuda no fogar. Polo presente ábrese un prazo de 10 días hábiles, a partir do seguinte ó da publicación deste anuncio no BOP, para presentar as solicitudes e demais documentación requirida no Rexistro Xeral do Concello ou ben mediante calquera das formas establecidas no artigo 38.4 da Lei 30/1992 de 26 de novembro, de Réxime Xurídico das Administracións Públicas e do Procedemento Común. Mondariz Balneario, 16 de decembro de 2015.—O Alcalde, José Antonio Lorenzo Rodríguez.
EXPEDIENTE DH. W36.47395. SOLICITUDE AUTORIZACIÓN OBRAS PARA REFORMA CUBERTA FINCA DO MUIÑO, NO LUGAR DE ROMARIGO, PARROQUIA DE COIRO (SAN SALVADOR), NO CONCELLO DE CANGAS (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 17/04/2015)

A Comunidade herdeiros José Ferral Villar, con DNI e enderezo Trigas 38 - Coiro, solicita de Augas de Galicia co CIF: Q1500378C, a autorización de obras no lugar de Romarigo, parroquia de Coiro (San Salvador), Concello de Cangas (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.47395. As obras solicitadas consisten na reforma da cuberta da edificación situada na parcela núm.88 do polígono 46 do catastro de rústica de Cangas, no lugar de Romarigo (Coiro), na zona de policía do río Bouzos, a una distancia mínima de 7,50 m do dph. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 21 de xaneiro de 2015.—O Xefe da Área de Autorizacións e Concesións, Alexis Enrique Villaron Solbas.
ORDENANZA FISCAL REGULADORA DA TAXA DE SUMIDOIROS
ADMINISTRACIÓN LOCAL — Municipal — Vilanova de Arousa (Ordenanzas e Regulamentos, 26/11/2015)

Transcorrido o prazo de exposición ó público do Acordo provisional de modificación da Ordenanza fiscal reguladora da taxa de sumidoiros adoptado polo Pleno da Corporación en sesión ordinaria celebrada o día 28 de setembro de 2015, e non presentándose reclamación ningunha, elévase a definitivo o dito Acordo, segundo o disposto no artigo 17.3 do R. D. Lexislativo 2/2004, de 5 de marzo. Contra o presente acordo definitivo os interesados poderán interpoñer recurso contencioso- administrativo no prazo de dous meses contados a partir do día seguinte ó da publicación do mesmo no Boletín Oficial da Provincia. O texto da modificación da Ordenanza é o que segue: As taxas acometida (a percibir polo Concello) non experimentarán variación algunha, permanecendo os prezos en vigor: Usuarios incluídos nos Grupos I e II da tarifa …………………………….…………… 92,05€ Usuarios incluídos nos Grupos III e IV da tarifa ………………………………….… 115,05€ Usuarios incluídos nos Grupos V, VI e VII da tarifa ……………….….….……….138,06€ Vilanova de Arousa, 13 de novembro de 2015.—O Alcalde, Gonzalo Durán Hermida.
COMPOSICIÓN DA MESA DE CONTRATACIÓN PERMANENTE DO CONCELLO
ADMINISTRACIÓN LOCAL — Municipal — Vigo (Contratos administrativos, 02/07/2015)

De conformidade co disposto no artigo 21.4 do Real Decreto 817/2009, de 8 de maio, de desenrolo parcial da Lei de contratos do Sector Público, faise pública a composición da Mesa de Contratación permanente do Concello de Vigo: Primeiro: A Mesa de Contratación do Concello de Vigo, órgano colexiado de asistencia e proposta en materia contractual, estará integrada polos seguintes membros: 1. Presidente: D. David Regades Fernández, Concelleiro delegado de Contratación. Suplentes: 2. Vogais: 3. Titular da Asesoría Xurídica Suplentes: 4. Interventor Xeral: Suplentes: 5. Secretario Xeral do Pleno: Suplente: Secretario da Administración Municipal, D. Manuel Xosé Lorenzo Penela.6. Xefe do servizo xestor do expediente que se trate ou persoa na que delegue.7. Secretario: Suplente: D. Lucio Varela Borreguero, técnico de administración xeral. O que se fai público para coñecemento xeral. Vigo, 26 de xuño de 2015.—O Concelleiro Delegado de Contratación, David Regades Fernández.
DH. W36.48614 SOLICITUDE DE OBRA PARA AMPLIAR A REDE DE GAS NO CONCELLO DE CALDAS DE REIS.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 28/04/2015)

Gas Galicia SDG–SA, con DNI A15383284 e enderezo Travesía Vigo 204, en Vigo, solicita de Augas de Galicia co CIF: Q1500378C, a autorización de obras na rúa Laureano Salgado e rúa Oliva, Concello de Caldas de Reis (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.48614 As obras solicitadas consisten na ampliación da rede de gas natural soterrada en gabia, 73 m con tubaxe de polietileno de diámetro 63 e 21 m PE de diámetro 32, en zona de fluxo preferente, con acometidas a 8 edificacións. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 8 de abril de 2015.—O xefe da Área de Autorizacións e Concesións, Fred Loscertales Orillan.
NOTIFICACIÓN DA EXCLUSIÓN A DONA NOELIA IGLESIAS PALLARES DO PROCEDEMENTO DE CONCESIÓNS DE NICHOS BALEIROS DOS CEMITERIOS DE SAN AMARO E PONTE SAMPAIO EN PONTEVEDRA.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 17/03/2015)

No expediente de CONTRATOS DE CONCESIÓNS DE NICHOS BALEIROS DOS CEMITERIOS DE SAN AMARO E PONTE SAMPAIO EN PONTEVEDRA, intentada a notificación a solicitante que se sinala a continuación non se puido practicar, polo que de conformidade co establecido no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, compre publicar o seguinte anuncio: Por medio do presente escrito comunícase a interesada que se sinala a continuación que en relación ao expediente CONTRATOS DE CONCESIÓNS DE NICHOS BALEIROS DOS CEMITERIOS DE SAN AMARO E PONTE SAMPAIO EN PONTEVEDRA, en data 3 de febreiro de 2015, aprobouse a Resolución, que adoptaba, entre outros, os seguinte acordo: "(.) CUARTO.- Considerar que retiran a súa solicitude de adxudicación: Por non achegar a documentación requirida ás persoas propostas como adxudicatarias (pagamento das taxas por adxudicación das concesións dos nichos, achegar o xustificante de ter aboado as taxas polas concesións dos nichos e a documentación acreditativa de ao corrente das obrigas tributarias e da Seguridade Social), aos seguintes solicitantes que se relacionan a continuación: Cemiterio municipal de San Amaro: Contra a resolución notificada co seu texto íntegro e que pon fin á vía administrativa, poderá interpoñerse un recurso potestativo de reposición ante o órgano que a ditou no prazo dun mes a contar desde o día seguinte ao da súa notificación, ao abeiro do estabelecido no artigo 116.1 da Lei 30/1992, do 26 de novembro, do réxime xurídico das administracións públicas e do procedemento administrativo común, segundo a redacción conferida pola Lei 4/1999, do 13 de xaneiro, ou ben directamente o recurso contencioso-administrativo ante o Xulgado do Contencioso-Administrativo de Pontevedra, no prazo de dous meses contados desde o día seguinte ao da súa notificación, de acordo co disposto nos artigos 8.1 e 46.1. da Lei 29/1998, do 13 de xullo, da xurisdición contencioso-administrativa. No caso de interpoñerse o recurso potestativo de reposición, deberase resolver e notificar no prazo dun mes segundo o estabelecido no artigo 117.2 da devandita Lei 30/1992, entendéndose desestimado o recurso de reposición polo transcurso de dito prazo sen resolución expresa notificada, de conformidade co disposto no artigo 43.2 do mesmo texto legal, podendo entón os interesados interpoñer un recurso contencioso-administrativo no prazo de seis meses contados desde o día seguinte de aquel no que deba entenderse presuntamente desestimado o recurso de reposición interposto, de acordo co previsto no artigo 46.1 e 4 da Lei 29/1998. Non obstante, tamén poderase interpoñer calquera outro recurso que os interesados estimen procedente consonte a dereito. (.)" Pontevedra, 06 de marzo de 2015.—O Secretario da Administración municipal, José Carlos Castiñeira Piñeiro.
LICITACIÓN ADQUISICIÓN PARCELA
ADMINISTRACIÓN LOCAL — Municipal — Rosal, O (Contratos administrativos, 27/11/2015)

a) Organismo: Concello do Rosal. b) Dependencia: Secretaría Xeral. a) Descrición: Adquisición de parcela, a título oneroso por concurso, para destinalo a parque infantil e pista polideportiva dos veciños. Situación: Ámbito do Barrio de Martín-Viso dos Eidos. Ámbito especificado en plano que acompaña como anexo a estes pregos. Superficie: Mínima de 1.400 m2 e máxima de 2.000 m2. Clasificación urbanística: Solo rústico compatible co destino previsto para a parcela. Servizos urbanísticos: A parcela deberá contar con acceso rodado público. a) Procedemento: aberto. b) Forma: adxudicación á proposición máis vantaxosa, e varios criterios de adxudicación (Prezo, mínimo de obras de acondicionamento a realizar segundo as características mínimas (Demolicións, explanacións…), mellores accesos). c) Tramitación: ordinaria.21.020 euros. Provisional: non se esixe. Definitiva: non se esixe. Secretaría do Concello do Rosal. Praza do Calvario, número 1, 36.770 O Rosal. Teléfono: 986625000. También en www.concellodorosal.es/portal/perfil-do-contratante a) Prazo de presentación: QUINCE días hábiles seguintes á publicación de este anuncio no Boletín Oficial da Provincia. b) Documentación a presentar: a indicada no prego de cláusulas administrativas particulares. c) Lugar de presentación: Rexistro Xeral do concello do Rosal. De luns a venres de 9 a 15 horas. O terceiro día hábil, non sábado, seguinte á finalización do prazo de presentación de proposicións, ás 12,00 horas, en acto público, na salas de xuntas da Casa do Concello Por conta do adxudicatario, cun máximo de 50 euros. O Rosal, 20 de novembro de 2015.—O Alcalde.
LICITACIÓN PARA A CONTATACIÓN DO SERVIZO DE CATERING E DE PERSOAL, MONITOR COIDADOR DE COMEDOR ESCOLAR PARA OS CENTROS DE EDUCACIÓN INFANTIL E PRIMARIA DEPENDENTE DO CONCELLO DURANTE O CURSO ESCOLAR 2015-2016
ADMINISTRACIÓN LOCAL — Municipal — Gondomar (Contratos administrativos, 13/08/2015)

Por Xunta de Goberno Local de data 30 de xullo de 2015, foron aprobados os Pregos de Cláusulas Administrativas Particulares e Prescricións Técnicas que rexerán a seguinte licitación: a) Organismo: Concello de Gondomar. b) Dependencia tramitadora: Secretaría Xeral, Servizo de Contratación. c) Número de expediente: C61/15. a) Descrición do obxecto: Servizo de CATERING E DE PERSOAL MONITOR/COIDADOR DE COMEDOR ESCOLAR PARA OS CENTROS DE EDUCACIÓN INFANTIL E PRIMARIA DEPENDIENTE DO CONCELLO DE GONDOMAR DURANTE O CURSO ESCOLAR 2015-2016. b) Prazo de execución: curso escolar 2015-2016, dende o 10/09/2015 ao 22/06/2016. a) Tramitación: urxente. b) Procedemento: aberto. a) Orzamento: 236,912,73 euros (Ive excluido). b) IVE: 23.691,27 euros (10%). Definitiva: 5% do importe de adxudicación. a) Perfil do contratante: www.concellodegondomar.com b) correo electrónico: manuelsotro@concellodegondomar. com c) Entidade: Concello de Gondomar d) Enderezo: Pr. Doutor Latino Salgueiro S/N(Pontevedra) e) Teléfono: 986360125 f) Data límite de obtención de documentación e información: Ata o día anterior ao de finalización do prazo de presentación. a) Clasificación: Non se esixe. a) Data límite de presentación: 8 días hábiles dende o día seguinte a última publicación deste anuncio no BOP e/ou no perfil do contratante. b) Documentación a presentar: A sinalada no Prego de condicións. c) Lugar de presentación: Rexistro Xeral do Concello de Gondomar, entre as 08.30 e as 14.00 horas de luns a venres, e os sábados entre as 09.00 e 13.00 horas Según o establecido no Prego de Cláusulas Administrativas Particulares que rexen a licitación. Os criterios que servirán de base para a adxudicación serán os establecidos no Prego de Cláusulas Administrativas Particulares. A conta do licitador que resulte adxudicatario.www.concellodegondomar.com Gondomar, 3 de agosto de 2015.—O Alcalde-Presidente, Juan Francisco Ferreira Gonzalez.
CONVOCATORIA DE XUIZ DE PAZ
ADMINISTRACIÓN LOCAL — Municipal — Mondariz-Balneario (Convocatorias Xuíz de Paz, 02/07/2015)

Cumprindo co establecido no art. da Lei 6/1985, de 1 de xullo, Orgánica do Poder Xudicial, anúnciase a convocatoria pública para a provisión do cargo de Xuíz de Paz titular do Xulgado de Paz de Mondariz Balneario. As solicitudes presentaranse polos interesados nas oficinas deste Concello, no prazo de 15 días, contados a partir da publicación do presente anuncio no B. O. P.1.—Ser español.2.—Maior de idade.3.—Non estar incurso nas incapacidades establecidas no art.303 da Lei Orgánica do Poder Xudicial.1.—Certificado de Nacemento ou fotocopia autenticada do D. N. I.2.—Certificación expedida polo Rexistro Central de Penados e Rebeldes, e declaración complementaria do solicitante, referida a que non se encontra inculpado ou procesado.3.—Xustificación dos méritos que alegue o solicitante. Mondariz Balneario, a 19 de maio de 2015.—O Alcalde, José Antonio Lorenzo Rodríguez.
EXPOSICIÓN PÚBLICA E COBRANZA EN VOLUNTARIA DO PADRÓN DE AUGA, SANEAMENTO E DEPURACIÓN, NO TERMO MUNICIPAL DE CANGAS CORRESPONDENTE AO PRIMEIRO BIMESTRE DO EXERCICIO 2015.
ADMINISTRACIÓN LOCAL — Municipal — Cangas (Outros documentos, notificacións e informacións públicas, 13/03/2015)

A Alcaldía-Presidencia, mediante Resolución de data 25 de febreiro de 2015, RESOLVEU Aprobar o referido padrón fiscal correspondente ao primeiro bimestre do ano 2015 co seguinte detalle: Someter o padrón indicado á exposición pública mediante anuncio publicado no Taboleiro de Anuncios do Concello de Cangas e no Boletín Oficial da Provincia de Pontevedra, durante o prazo de quince días hábiles, contados a partir do día seguinte ao da publicación do anuncio no Boletín Oficial da Provincia, nas dependencias da Tesourería municipal, os días laborais en horario de atención ao público. Facer constar que a expresada publicación produce efectos de notificación colectiva das liquidacións das cotas consignadas no padrón nos termos establecidos no artigo 102.3 da Lei 58/2003, de 17 de decembro, Xeral Tributaria. Contra as liquidacións incorporadas ao Padrón, poderá interporse polos interesados o recurso de reposición a que se refire o artigo 14.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. O prazo para interpor o recurso será o de un mes a contar dende o día seguinte a aquel da finalización do prazo de exposición pública do correspondente padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Todo elo, sen prexuízo de que os interesados poidan utilizar calquera outro medio impugnatorio que consideren convinte ao seu dereito. De conformidade co artigo 62.3 da Lei 58/2003, de 17 de decembro, Xeral Tributaria, e co artigo 24 do real Decreto 939/2005, de 29 de xullo, polo que se aproba o Regulamento Xeral de Recadación, establécese como período de cobranza do citado padrón dende o día 1 de marzo ata o 1 de maio do presente ano 2015. O pago poderase realizar mediante domiciliación bancaria ou nas oficinas da concesionaria. O vencemento do prazo de ingreso en período voluntario sen ter satisfeito a débeda determinará o inicio do período executivo e a exacción da débeda polo procedemento de apremio, devengándose os recargos do período executivo, os xuros por mora e as costas que correspondan.” Cangas, 25 de febreiro de 2015.—O Alcalde, Jose Enrique Sotelo Villar.
ACORDOS DA XUNTA DE GOBERNO DE 02.03.2015.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 16/03/2015)

Asuntos urxentes.— Previa declaración de urxencia en forma regulamentaria, a Xunta de Goberno Local, por unanimidade, acordou incluír na orde do día os seguintes asuntos para o seu coñecemento, debate e votación: Pontevedra, 02.03.2015.—O alcalde, Miguel A. Fernández Lores.
ADXUDICACIÓN DO CONTRATO DE XESTIÓN DO SERVIZO PÚBLICO DE AXUDA A DOMICILIO, NA MODALIDADE DE DEPENDENCIA
ADMINISTRACIÓN LOCAL — Municipal — Arbo (Contratos administrativos, 05/08/2015)

De conformidade co que determina o artigo 154 do Real Decreto Lexislativo 3/2011, de 14 de novembro, polo que se aproba o Texto Refundido da Lei de contratos do sector público, faise pública a formalización da adxudicación do seguinte contrato: Concello de Arbo. a. Tipo de contrato: contrato de prestación de servizo municipal. b. Descrición do obxecto: xestión do servizo de axuda no fogar (SAD) na modalidade de dependencia durante os fins de semana e festivos. c. Prazo de duración: 1 ano, prorrogable por outro. d. Tramitación: Ordinaria. a. Tramitación: Ordinaria. b. Procedemento: Aberto con multiplicidade de criterios de adxudicación. a. Data: Resolución da Alcaldía de data 30.06.15. b. Contratista: RECURSOS E PROGRAMAS ACTIVOS S. L.”, con CIF núm. B94083573 c. Oferta económica: Total prezo ofertado IVE incluído: 11,34 €/hora.22.07.15 Arbo, 23 de xullo de 2015.—O Alcalde, Horacio Gil Expósito.
LICITACIÓN SERVIZO DE COLABORACIÓN NA XESTIÓN TRIBUTARIA, CENSAL, INSPECTORA, E RECADATORIA E NA XESTIÓN DOS EXPEDIENTES SANCIONADORES EN MATERIA DE TRÁFICO
ADMINISTRACIÓN LOCAL — Municipal — Bueu (Contratos administrativos, 29/10/2015)

Datos xerais e datos para obtención de información. a) Organismo: Concello de Bueu. b) Órgano de Contratación: Xunta de goberno local c) Dependencia que tramita o expediente: Servizo de Contratación do Departamento de Secretaría. d) Dirección: R. Eduardo Vincenti, núm.8. Bueu (Casa consistorial/segundo andar) e) Procedemento para resolución dúbidas dos pregos de cláusulas administrativas particulares (PCAP) e de prescricións técnicas (PPT): O sinalado na cláusula VI dos PCAP f) Obtención de documentación e información: a) Tipo: Administrativo de servizos b) Obxecto: Colaboración na xestión tributaria, censal, inspectora e recadatoria e na xestión dos expedientes sancionadores en materia de tráfico. c) CPV 75000000-6/CNAE 84-11/Categoría (anexo II TRLCSP) 27 a) Tramitación: Ordinaria b) Procedemento: Aberto c) Criterios de valoración: Pluralidade de criterios. Cláusula XI.1 dos PCAP. d) TRAMITACIÓN ANTICIPADA DO EXPEDIENTE DE CONTRATACIÓN: o inicio do servizo non poderá ser anterior ao 30.05.2016 (cláusula II, III.5 e XVII.1 dos PCAP) a) Valor estimado do contrato: As proposicións económicas dos licitadores non poderán exceder deste orzamento máximo, no que se inclúen todo tipo de impostos, taxas e gastos aplicables: b) Revisión: O contrato non poderá ser obxecto de revisión de prezos. c) Duración: O prazo contractual se establece en dous (2) anos estando previsto o seu inicio na data que se consigne no documento de formalización do contrato. d) Prórrogas: A duración total das prórrogas no seu conxunto, no poderá ser superior ao período inicialmente contratado. a) Garantía provisional: Exento b) Fianza: 5% do prezo de adxudicación CERTIFICADO DE CLASIFICACION ADMINISTRATIVA: Será requisito indispensable para a celebración do contrato que o empresario teña obtido previamente a seguinte clasificación: Grupo L, Subgrupo 2, Categoría A, consonte o sinalado na cláusula IX dos PCAP. a) Prazo: Durante os 15 días naturais seguintes ao da publicación do anuncio de licitación no BOP b) Lugar de presentación: A sinalada na cláusula X.2 dos PCAP. A mesa de contratación constituirase ás 10 horas do quinto día hábil seguinte ao da terminación do prazo sinalado para a presentación de ofertas ( non sábado). Unha vez verificadas as declaracións responsables presentadas procederase á apertura pública do sobre A e se remitirá a devandita documentación ao servizo correspondente para que emita informe técnico. Unha vez efectuada a valoración dos criterios contidos no sobre A, darase a coñecer o acto público de apertura do sobre B, con alomenos 48 horas de antelación. (cláusula XI.3 dos PCAP) A cargo do adxudicatario (cláusula XI.4 dos PCAP) Bueu, a 20 de outubro de 2015.—O alcalde, Félix Juncal Novas.
ANUNCIO DE LICITACIÓN CONTRATO CONCESIÓN DE OBRA PÚBLICA PARA A REFORMA, MELLORA, AMPLIACIÓN E EXPLOTACIÓN DO COMPLEXO DEPORTIVO DE CAMPOLONGO, E PARA A CONSTRUCIÓN E EXPLOTACIÓN DUN COMPLEXO DEPORTIVO EN A PARDA.
ADMINISTRACIÓN LOCAL — Municipal — Organismo Autónomo Instituto Municipal dos Deportes de Pontevedra (Contratos administrativos, 21/01/2015)

Anuncio de licitación do contrato de “concesión de obra pública para a reforma, mellora, ampliación e explotación do complexo deportivo (piscina municipal) de Campolongo, e para a construción e explotación dun complexo deportivo en A Parda (piscinas ao aire libre), no municipio de Pontevedra” Datos Xerais e Datos para a Obtención da Información: 5.470.591,88 euros. Importe neto e total: 0 euros, posto que o adxudicatario non está obrigado a pagar canon salvo que o inclúa na súa oferta. Provisional (importe): non se esixe. Definitiva (%): 5% do valor estimado do contrato (273.529,59 euros). Polo que se refire á documentación que deben aportar os licitadores para acreditar a solvencia técnica e a posibilidade de integrar a solvencia estarase ao disposto no artigo 18 do prego de cláusulas administrativas particulares. A cargo do adxudicatario.5 de xaneiro de 2015. Con independencia das obrigas esenciais determinadas como tales nos pregos de cláusulas, así como dos incumprimentos que poidan dar lugar á resolución do contrato, determínanse, como condicións especiais de execución de conformidade co artigo 118 do Real Decreto Lexislativo 3/2011, polo que se aproba o Texto refundido da Lei de Contratos do Sector Público: Os pregos de cláusulas administrativas particulares e de prescricións técnicas particulares así como o anteproxecto de construción e explotación aprobados pola Xunta Reitora do Instituto Municipal de Deportes de Pontevedra que rexen este contrato están publicados e dispoñibles no perfil do contratante do Instituto Municipal de Deportes de Pontevedra: www.pontevedra. eu, dende a data de envio do anuncio ao Diario Oficial da Unión Europea ata como mínimo que finalice o prazo de presentación de proposicións. Pontevedra, 5 de xaneiro de 2015.—O Presidente, Agustín Fernández González
DH. W36.48407. SOLICITUDE DE CARLOS POMBO CALVO DE AUTORIZACIÓN OBRAS PARA PECHE FINCA NO LUGAR DE AVDA. DA CRUZ, COMBARRO (POIO)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 17/06/2015)

Don Ian James Urbiztondo Baum, con DNI XXXXXXXXX e enderezo Avda. Portanet 30, 3ºD, solicita de Augas de Galicia co CIF: Q1500378C, a autorización de obras no lugar de Avda. da Cruz, parroquia de Combarro (San Roque), Concello de Poio (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten en peche de parcela formado por postes de altura máxima 2,00 m e malla metálica, na contorna da parcela 214 do polígono 22, de lonxitude total 93 m, a una distancia mínima de 25 m do río de Cela, no lugar de Padrón, Combarro, Poio (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Poio ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 12 de maio de 2015.—O Xefe da Área de Autorizacións e Concesións, Owen Icia Alarcon de la Lastra Dorneanu.
LICITACIÓN PARA A CONTRATACIÓN DOS SERVIZOS DE REDACCIÓN DO PROXECTO DE DEMOLICIÓN PARCIAL DE EDIFICIO UBICADO NAS RUAS LEANDRO DIZ Nº1 E CANDO, SÓTANOS PARA GARAXES EN CAMIÑO CANDO, NO CONCELLO DO PORRIÑO. EXPDT.42/14.
ADMINISTRACIÓN LOCAL — Municipal — Porriño, O (Contratos administrativos, 09/03/2015)

Por Decreto de Alcaldía de data 17/02/15, foron aprobados os pregos que han de rexer na seguinte licitación: Según o establecido no prego de cláusulas administrativas Os establecidos nos pregos Serán pola conta do licitador que resulte adxudicatario.www.contratosdegalicia.es O Porriño, a 17 de febreiro de 2015. O Alcalde. Joan Esteve Hermitas Timbal Christophe.
RE-313/2014 ORDE DE RETIRADA DE VEHÍCULO, NOTIFICACIÓN A EXCAVACIONESJUNCAL, S. L.
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 28/04/2015)

De conformidade co disposto nos artigos 59.4 e 61 da Lei 30/1992, de 26 de novembro, faise pública, mediante a publicación do presente anuncio no taboleiro de edictos do Concello e BOP, a notificación do expediente que se indica, xa que intentado no último domicilio do destinatario este non recolleu a notificación O interesado poderá comparecer nas oficinas municipais no prazo de 15 días para coñecer o contido íntegro do acto obxecto da notificación e deixar constancia do mesmo. Vilaboa, a 16 de abril de 2015.—O Alcalde, José Luis Poceiro Martínez.
EXPOSICIÓN PUBLICA PADRÓN DA TAXA DE RESERVA DE VÍA PÚBLICA PARA POSTOS E BARRACAS (MERCADO DE POSTOS AMBULANTES)
ADMINISTRACIÓN LOCAL — Municipal — Marín (Recadación, 06/10/2015)

Por Resolución do Concelleiro delegado de Facenda do día 25 de setembro de 2015 foi aprobado o padrón fiscal correspondente ao concepto tributario de ocupación de vía pública con Mercadiño (Postos e Barracas) relativo ao 4º trimestre do exercicio 2015 ou ben ao total do exercicio en curso. Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 de outubro ao 7 de decembro de 2015, procederase ao cobro en período voluntario das liquidacións incluidas no padrón fiscal correspondente ao concepto tributario de ocupación de vía pública con Mercadiño (Postos e Barracas), relativo ao 4º trimestre 2015 ou ben ao total do exercicio en curso. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de novembro de 2015, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados o cargo nas contas bancarias efectuarase a partires do día 1 de novembro. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, 25 de setembro de 2015.—A Alcaldesa-Presidenta, María Ramallo Vázquez.
EXPEDIENTE 14.003-IA. NOTIFICACIÓN A PROMOCIONES CALVYLOR, S. L.
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 19/05/2015)

De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das Administracións públicas e do procedemento administrativo común, unha vez practicados no último enderezo coñecido os dous intentos de notificación persoal preceptivos sen que fose posible a súa recepción por parte da mercantil Promociones Calvylor, S. L., publícase no Boletín Oficial da Provincia e máis no taboleiro de anuncios do Concello de Sanxenxo a resolución ditada no ámbito do expediente nº 14.003-IA, a instancia da referida mercantil, de data do 17/02/2015, acordando proceder á incautación do aval formalizado para garantir a correcta urbanización dos terreos obxecto de cesión, no ámbito da licenza municipal concedida por resolución da presidencia da Xerencia Municipal de Urbanismo do Concello de Sanxenxo, de data do 09/02/2007 (Expte.: 021/07), para completar as obras de urbanización indicadas polo enxeñeiro técnico municipal no seu informe de 09/10/2014. Igualmente acórdase a concesión dun prazo de quince días de trámite de audiencia, aos efectos de consultar o expediente e presentar contas alegacións ou documentos se consideren oportunos. O representante legal de Promociones Calvylor, S. L. pode comparecer para ser notificado do texto íntegro da resolución que corresponda no departamento de urbanismo, ubicado na terceira planta do Concello de Sanxenxo (Rúa Consistorio, 4-6 – 36960 Sanxenxo) no prazo de dez días hábiles contados dende o seguinte á publicación deste anuncio. Transcorrido o dito prazo, a notificación entenderase producida a todos os efectos legais. Sanxenxo, a 8 de maio de 2015.—A Alcaldesa-Presidenta, Catalina González Bea.